**DOCUMENT BÀSIC 2: MEMÒRIA CIENTIFICOTÈCNICA DEL PROJECTE**

**Codi de classificació de registre:**

Per descriure el projecte, la persona sol·licitant haurà de seguir aquest guió. Aquest document es considerarà la memòria cientificotècnica del projecte.

El projecte ha de seguir obligatòriament l’ordre establert en aquest guió i hi han d’aparèixer tots els apartats.

Aquest document ha d’estar escrit en català, castellà o anglès i ha de tenir una extensió màxima de quinze pàgines (s’entendrà per *pàgina* cadascuna de les cares d’un full). Cal utilitzar lletra Times Roman, amb una mida mínima d’11 punts i espaiat senzill. L’Ajuntament de Barcelona no tindrà en compte les pàgines de la documentació del projecte que superin l’extensió indicada.

En la redacció d’aquest document cal tenir en compte la perspectiva de gènere i no utilitzar llenguatge discriminatori ni sexista.

1. **TÍTOL DEL PROJECTE**
2. **NOMS I ÀREES DE LA PERSONA INVESTIGADORA PRINCIPAL I DE L’EQUIP DE RECERCA**

|  |  |  |  |
| --- | --- | --- | --- |
| **Nre.** | **Nom de la persona física** | **Àrea o departament recerca on està integrada**  (cal especificar si és estudiant de màster, postgrau o predoctoral) | **Gènere** |
| **1. IP** | (nom de la IP) |  |  |
| **2.** | (si escau, altres membres de l’equip de recerca) |  |  |
| **...** | ... | ... |  |

Aquest apartat permetrà avaluar la igualtat de gènere i la incorporació de persones que estan en fases anteriors al postdoctorat, per consolidar la idea de potenciar la recerca jove i emergent.

1. **PERSONES TUTORES DEL PROJECTE**

|  |  |  |
| --- | --- | --- |
| **Nom de la persona tutora** | **Grup de recerca i centre de recerca o universitat a la qual tenen la vinculació permanent** | **Gènere** |
|  |  |  |
| (només en cas de ser-ne dos) | [...] | [...] |

1. **RESUM DEL PROJECTE**

300 paraules com a màxim, redactat en català o castellà

1. **OBJECTIUS DEL PROJECTE I PREGUNTES D’INVESTIGACIÓ**

Cal descriure els objectius generals i específics del projecte, que han de ser clars, mesurables, realistes i realitzables en el marc del projecte, tenint en compte la seva durada. Els objectius han de ser coherents amb els resultats esperats i amb l’impacte del projecte.

1. **METODOLOGIA PREVISTA**

Explicar i detallar la metodologia o metodologies que es faran servir en la recerca i, si s’escau, els mètodes concrets per assolir els objectius descrits, així com el grau en què el plantejament metodològic del projecte suposa un avenç respecte al coneixement existent en l’àmbit temàtic.

1. **PERSONES INTEGRANTS DEL GRUP DE RECERCA**

El projecte ha d’incloure, a banda de les persones que en formaran part, una descripció de les tasques previstes per a cadascuna de les persones integrants.

1. **RESULTATS**

Cal exposar els resultats esperats de la recerca i el detall del que aquests resultats poden aportar a la ciutat de Barcelona, tant pel que fa a la presa de decisions polítiques com per a la ciutadania i el coneixement.

1. **PLA DE TREBALL I CRONOGRAMA**

Definiu el pla de treball, el temps assignat a cada part d’aquest pla i les tasques assignades.

1. **INTEGRACIÓ DEL PROJECTE EN LA REALITAT SOCIAL DE LA CIUTAT I IMPACTE SOCIAL DE LA RECERCA**

Argumenteu l’impacte que la recerca pot aportar a l’ecosistema local per tal de millorar la capacitat dinamitzadora o de transformació de la ciutat, així com la inclusió de col·laboracions amb agents socials rellevants per a la ciutat i la seva aplicabilitat.

Cal fer esment de les implicacions mediambientals, socials, interculturals i de gènere del projecte.

1. **ACCIONS DE CIÈNCIA OBERTA, CIÈNCIA CIUTADANA I DIVULGACIÓ**

Detalleu, si escau, els criteris i elements de ciència oberta, ciència ciutadana i promoció de la cultura i l’educació científica que impulsarà el projecte.

En tot cas, detalleu com es divulgaran els resultats obtinguts pels canals propis de l’àmbit científic (articles acadèmics previstos, assistència a congressos, conferències, seminaris, etc.). Cal incloure com i on es preveu presentar l’article de divulgació, que s’ha de lliurar, a tot tardar, tres mesos després que acabi el projecte.

1. **TRANSFERÈNCIA DEL CONEIXEMENT AL SECTOR PÚBLIC I/O APLICACIÓ TECNOLÒGICA DEL PROJECTE**

Cal incloure com es preveu materialitzar la transferència de coneixement de manera efectiva, així com els elements que es generin amb aquest objectiu. Amb aquesta finalitat, hi ha dues modalitats, que poden ser complementàries:

1. Transferència de coneixement al sector públic: explicar com es preveu transferir els resultats a les administracions públiques competents, per tal d’informar decisions polítiques basades en evidències científiques en el camp objecte de la recerca.
2. Aplicació tecnològica del projecte: explicar de quina manera es preveu impulsar la tecnologia amb la recerca, ja sigui mitjançant la vinculació a una iniciativa ja existent o la creació d’una nova startup o spin-off.

*Cal recordar que, tal com s’indica a l’apartat 16.5 de la convocatòria, s’ha de fer constar en qualsevol material de difusió i publicitat que es generi en el marc del desenvolupament del projecte, així com en la participació en qualsevol activitat de divulgació on s’esmenti el projecte, la frase “El projecte ha estat finançat per l’Ajuntament de Barcelona”. Al material gràfic derivat del projecte s’ha de seguir la normativa d’imatge corporativa de l’Ajuntament de Barcelona.*